Film tjedna: 'Posljednji kralj Škotske'
Holivudski veteran Forest Whitaker jedan je od glavnih kandidata za Oskara, zahvaljujući svojem portretiranju lika ugandskog čelnika Id
Nagrade važnih udruga filmskih kritičara Forresta Whitakera su gurnule u prvi plan, među glavne kandidate za oskara najboljem protagonisti glavne muške uloge. Ovaj holivudski veteran priskrbio si je toliku pažnju za portret ugandskog predsjednika Idija Amina, u filmu "Posljednji kralj Škotske". Kada je general Idi Amin postao predsjednik Ugande, 1971. godine, nakon vojnog udara, pridobio je široku podršku obećanjima o reformama i gospodarskoj neovisnosti od bivših kolonijalnih veza. No, Aminovo vladanje obilježili su strah i sektaško nasilje. Do 1979. godine, kada je bio natjeran da odstupi s vlasti, živote je izgubilo – prema procjenama organizacije Amnesty International – oko 500 tisuća Uganđana. Među titutlama koje si je Idi Amin nadijelio, bile su: 'doživotni predsjednik', 'gospodar svih životinja na kopnu i svih riba u moru', te, također, 'posljednji kralj Škotske'. Ovaj zadnji postao je naslov nagrađenog romana, prema kojemu je snimljen i istoimeni film. U mješavini činjenica i fikcije, povijest ovisi o slučajnom susretu između ugandskog čelnika i liječnika volontera iz Škotske. Dr. Garrigan postaje osobni liječnik ugandskog predsjednika i bliska mu i povjerljiva osoba. No, iz te blizine, mladom se liječniku pruža prilika da s užasom izbliza gleda kako se obećanja o promjenama pretvaraju u zločine. Veći dio filma bio je snimljen na lokacijama u Ugandi. Forest Whitaker kaže da mu je rad s ljudima koji su iskusili godine vladavine Idija Amina pomogao da shvati dualnost lika koji je tumačio: "Kada razgovarate s građanima Ugande, čut ćete dvojaka mišljenja o Aminu: neki ga mrze, drugi mu se dive kao junaku. Velik broj kaže da zna za sva ubojstva i zločine koji su se dogodili, ali da je on učinio i mnoge velike stvari. On je nesumnjivo učinio mnoge loše i krive stvari, ali, vjerujem da mu je u početku nakana bila da promijeni zemlju." Whitaker je vrlo dobro uspio uhvatiti zavodljivi šarm i eksplozivni gnjev Idija Amina. Na kraju, - kaže Whitaker -, tako se unio u portretiranje Amina da je, kad je snimanje bilo završeno, morao uložiti dosta truda da ulogu ostavi iza sebe. Redatelj Kevin MacDonald – nagrađen oskarom za jedan svoj raniji dokumentarni film – vjeruje da događaji od prije 35 godina, onako kako su prikazani u filmu, imaju veze i s današnjim vodećim vijestima: "Mislim da film na više načina odražava suvremene teme. Za početak, to je klasična priča o tome kako vlast korumpira ... - korumpirala je Amina, ali, isto tako, i mladog liječnika Garrigana - ... i kako vlast zavodi. To je nešto što se događa oko nas čitavo vrijeme, ne samo u politici, nego i u poslovnom, pa i privatnom životu. Ljudi budu zavedeni od moćnih muškaraca i žena, rade razne stvari da bi se probili i – dok još to ni ne shvate, već su dušu prodali vragu. To je ustvari moderna verzija priče o Faustu." Mladi škotski glumac James McAvoy glumi dr. Garrigana, a Gillian Anderson njegovu kolegicu u seoskoj bolnici. Kerry Washington tumači lik supruge ugandskog čelnika koju snađe strašna sudbina kao kazna za njezinu nevjeru. Glazbu za film "Posljednji kralj Škotske" skladao je Alex Heffes.